Miss Universe 2001

Ang **Miss Universe 2001** ay ang ika-50 edisyon ng Miss Universe pageant, na ginanap sa Coliseo Rubén Rodríguez, Bayamón, Porto Riko noong 11 Mayo 2001.

Pagkatapos ng kompetisyon, kinoronahan ni Lara Dutta ng Indiya si Denise Quiñones ng Porto Riko bilang Miss Universe 2001. Ito ang ikaapat na tagumpay ng Porto Riko sa kasaysayan ng kompetisyon. Nagtapos bilang first runner-up si Evelina Papantoniou ng Gresya, samantalang nagtapos bilang second runner-up si Kandace Krueger ng Estados Unidos.

Mga kandidata mula sa pitumpu't-pitong bansa at teritoryo ang lumahok sa kompetisyong ito. Pinangunahan nina Elle Macpherson at Naomi Campbell ang kompetisyon, samantalang sina Miss Universe 1997 Brook Lee at Todd Newton ang nagbigay ng komentaryo sa buong kompetisyon. Nagtanghal si Ricky Martin at ang bandang La Ley sa edisyong ito.

## Kasaysayan 
thumb|250x250px|Coliseo Rubén Rodríguez, ang lokasyon ng Miss Universe 2001

### Lokasyon at petsa ng kompetisyon 
Matapos ang dalawampu't-siyam na taon, bumalik ang Miss Universe *pageant* sa San Juan, Porto Riko upang idaos ang ika-50 edisyon ng naturang *pageant* sa 11 Mayo 2001*.* Ayon sa *tourism director* ng Porto Riko na si Jorge Pesquera, makakatulong ang *final telecast* ng kompetisyon na isulong ang teritoryo para sa mga potensyal na turista.

### Pagpili ng mga kalahok 
Ang mga kalahok mula sa pitumpu't-pitong bansa at teritoryo ay napili upang lumahok sa kompetisyon. Tatlong kandidata ang napili matapos ang pag-urong ng orihinal na kalahok.

#### Mga pagpalit 
Dapat sanang lalahok sa edisyong ito ang first runner-up ng Miss Polonia 2000 na si Małgorzata Rożniecka. Gayunpaman, dahil sa kanyang pag-aaral, iniluklok ang second runner-up na si Monika Gruda upang kumatawan sa kanyang bansa sa Miss Universe. Kalaunan ay nagwagi bilang Miss International 2001 si Rożniecka. Dapat sanang lalahok sa edisyong ito si Miss Russia 2001 Oxana Fedorova. Gayunpaman, dahil pinili niya munang tutukan ang kanyang pag-aaral, ipinadala sa Miss Universe ang kanyang *first runner-up* na si Oksana Kalandyrets. Kalaunan ay lumahok si Fedorova sa Miss Universe 2002 kung saan siya nagwagi, ngunit siya ay napatalsik matapos ang apat na buwan.  

Dahil hindi nakaabot sa *age requirement* ng Miss Universe si Miss España 2001 Lorena van Heerde, napagdesisyunan ng Miss España Organization na ipadala na lamang si van Heerde sa Miss Universe 2002, at ang kanilang ipapadala sa edisyong ito ay ang *first runner-up* na si Eva Sisó. Kalaunan ay nagbanta na idedemanda ng pamilya ni van Heerde ang Miss España Organization dahil sa paglabag ng organisasyon sa kontrata ni van Heerde, at napagdesisyunan niya na putulin na ang kanyang ugnayan sa Miss España Organization na siyang nagtanggal sa kanyang karapatang kumatawan para sa kanyang bansa sa Miss Universe 2002. 

#### Mga pagbalik at mga pag-urong sa kompetisyon 
Unang sumali sa edisyong ito ang bansang Eslobenya, at bumalik ang mga bansang Antigua at Barbuda, Curaçao, Hilagang Kapuluang Mariana, Kapuluang Birhen ng Estados Unidos, Nikaragwa, at Turkiya. Huling sumali ang Antigua at Barbuda noong 1979 bilang Antigua, at huling sumali noong 1999 ang mga bansang Curaçao, Hilagang Kapuluang Mariana, Kapuluang Birhen ng Estados Unidos, Nikaragwa, at Turkiya.

Hindi sumali sa edisyong ito ang mga bansang Australya, Belis, Dinamarka, Gran Britanya, Guam, Hong Kong, Mawrisyo, Namibya, at Sint Maarten sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok. Hindi sumali si Miss Vietnam 2000 Phan Thu Ngân ng Biyetnam dahil pinili nito na magpakasal na lamang.

### Mga kontrobersya 
Naharap sa kontrobersya si Élodie Gossuin ng Pransiya matapos mabalitaan na siya diumano ay isang babaeng transeksuwal ayon sa isang websayt na Pranses. Gayunpaman, pinabulaanan ni Gossuin at ang Miss Universe Organization ang mga balita, at ang kanyang *birth certificate* na kanyang ibinigay sa Miss Universe Organization ang nagkumpirma na si Gossuin ay pinanganak na isang babae.

## Mga resulta 
thumb|250x250px| Mga bansa at teritoryong sumali sa Miss Universe 2001 at ang kanilang mga pagkakalagay.

### Mga pagkakalagay 
#### Mga iskor sa kompetisyon 
### Mga espesyal na parangal 
#### Best National Costume 
## Kompetisyon 
### Pormat ng kompetisyon 
Ilang pagbabago sa pormat ng kompetisyon ang ipinatupad ng Miss Universe. Sampung mga *semi-finalist* ang napili sa pamamagitan ng paunang kompetisyon at ang mga *closed-door interview*. Lumahok sa *casual interview, swimsuit competition* at *evening gown competition* ang sampung mga *semi-finalist,* at kalaunan ay napili ang limang pinalista na lumahok sa *question-and-answer* round at *final question*.

### Komite sa pagpili 
* Mini Anden – Suwekang modelo
* Marc Anthony – Portorikenyong mang-aawit
* Tyson Beckford – Amerikanong modelo
* Marc Bouwer – Amerikanong *fashion designer*
* Kel Gleason – Isang contestant sa *Survivor: The Australian Outback*
* Richard Johnson – Kolumnistang Amerikano para sa New York Post
* Dayanara Torres – Miss Universe 1993 mula sa Porto Riko
* Veronica Webb – Amerikanang modelo

## Mga kandidata 
Pitumpu't-pitong kandidata ang kumalahok para sa titulo.

## Mga tala 
## Mga sanggunian 
## Panlabas na kawing 
* Opisyal na website

Kategorya:2001
Kategorya:Miss Universe